CELEX: 
Language: hu
Date: 2020-06-09 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE az (EU) 2019/1021 európai parlamenti és tanácsi rendelet I. mellékletének a perfluoroktán-szulfonsavra és annak származékaira (PFOS) vonatkozó bejegyzés tekintetében történő módosításáról

EURÓPAI
                         BIZOTTSÁG
                                                  Brüsszel, 2020.6.9.
                                                  C(2020) 3639 final
    A BIZOTTSÁG (EU) .../... FELHATALMAZÁSON ALAPULÓ RENDELETE
                                      (2020.6.9.)
      az (EU) 2019/1021 európai parlamenti és tanácsi rendelet I. mellékletének a
   perfluoroktán-szulfonsavra és annak származékaira (PFOS) vonatkozó bejegyzés
                          tekintetében történő módosításáról
                               (EGT-vonatkozású szöveg)
HU                                                                                HU
 ---pagebreak---                                           INDOKOLÁS
   1.        A FELHATALMAZÁSON ALAPULÓ JOGI AKTUS HÁTTERE
   Az (EU) 2019/1021 rendelet 1. cikkében foglaltak szerint a rendelet célja az emberi
   egészségnek és a környezetnek a környezetben tartósan megmaradó szerves szennyező
   anyagoktól (a továbbiakban: POP-ok) való védelme a környezetben tartósan megmaradó
   szerves szennyező anyagokról szóló Stockholmi Egyezmény hatálya alá tartozó anyagok
   gyártásának, forgalomba hozatalának és használatának betiltása, mielőbbi fokozatos kivonása
   illetve korlátozása révén.
   A perfluoroktán-szulfonsav (PFOS), annak sói és a perfluoroktán-szulfonil-fluorid (PFOSF)
   az Egyezmény B. mellékletében vannak felsorolva, amely feltünteti azok elfogadható céljait
   és a kifejezett mentességeket is. A környezetben tartósan megmaradó szerves szennyező
   anyagokat felülvizsgáló bizottság (POPRC) azt az ajánlást1 fogalmazta meg, hogy a
   szulfluramidot tartalmazó rovarcsapdákban való felhasználás kivételével minden elfogadható
   célt töröljenek. A POPRC ezenfelül azt javasolta, hogy a keménykróm-bevonatolásnál történő
   és a tűzoltó habokban való felhasználást elfogadható célról kifejezett mentességre módosítsák.
   A Stockholmi Egyezmény részes feleinek kilencedik konferenciáján, amelyre 2019. április 29.
   és május 10. között Genfben (Svájc) került sor, a POPRC ajánlását követően határozat (SC-
   9/4) született az Egyezmény B. mellékletében felsorolt PFOS, annak sói és PFOSF
   tekintetében megállapított elfogadható célok és kifejezett mentességek módosításáról. A
   hatályos uniós jogszabályok szempontjából egyedül az a módosítás releváns, miszerint az
   elfogadható célról kifejezett mentességre kell áttérni a PFOS, annak sói és a PFOSF
   párátlanítószerként való használata tekintetében zártláncú rendszerben, nem dekoratív
   keménykróm-bevonatok esetében. E módosítás határidő megállapítását teszi szükségessé a
   mentességre vonatkozóan az (EU) 2019/1021 rendelet I. mellékletében.
   Az (EU) 2019/1021 rendelet 15. cikke (1) bekezdésének második albekezdésével
   összhangban egy egyedi, felhatalmazáson alapuló jogi aktust kell elfogadni, amely módosítja
   az (EU) 2019/1021 rendelet I. mellékletét az említett változtatásnak a PFOS-ra vonatkozó
   bejegyzésbe történő felvétele érdekében.
   2.        AZ AKTUS ELFOGADÁSÁT MEGELŐZŐ KONZULTÁCIÓK
   A módosítástervezet 2019. november 26-án megvitatásra került egy szakértői csoporttal (a
   POP CA ülésén), és az észrevételeket a lehető legnagyobb mértékben figyelembe vették. A
   csoportban valamennyi releváns érdekelt fél képviseltette magát, úgymint a tagállamok, az
   Európai Vegyianyag-ügynökség, a vegyipar és a civil társadalom.
   A jogi aktus tervezetéről 2019. november 29. és 2019. december 27. között nyilvános
   konzultációra került sor. Ennek keretében egy észrevétel érkezett, amely kérte, hogy az
   árucikkekre ugyanazon előírások legyenek érvényben, mint az (EU) 1907/2006 (REACH)
   rendelet XVII. mellékletének 68. bejegyzésében szereplő PFOA-ra, annak sóira és PFOA-
   rokon vegyületekre. Ez a kérelem nem indokolt, mivel egy másik anyagra vonatkozó
   szabályozási rendelkezésekhez kapcsolódik. Ezenkívül a PFOS-re vonatkozó bejegyzés
   módosítása annak ipari, nem pedig árucikkekben való felhasználását érinti.
   1
            POPRC-14/3. határozat.
HU                                                1                                               HU
 ---pagebreak---    3.       A FELHATALMAZÁSON ALAPULÓ JOGI AKTUS JOGI ELEMEI
   A felhatalmazáson alapuló jogi aktus az Egyezményt érintő változtatások függvényében
   módosítja a vegyi anyagok I. mellékletben található jegyzékét. A javasolt felhatalmazáson
   alapuló jogi aktus jogalapja az (EU) 2019/1021 rendelet 15. cikkének (1) bekezdése.
HU                                              2                                            HU
 ---pagebreak---         A BIZOTTSÁG (EU) .../... FELHATALMAZÁSON ALAPULÓ RENDELETE
                                                (2020.6.9.)
          az (EU) 2019/1021 európai parlamenti és tanácsi rendelet I. mellékletének a
       perfluoroktán-szulfonsavra és annak származékaira (PFOS) vonatkozó bejegyzés
                                    tekintetében történő módosításáról
                                         (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a környezetben tartósan megmaradó szerves szennyező anyagokról szóló, 2019.
   június 20-i (EU) 2019/1021 európai parlamenti és tanácsi rendeletre2 és különösen annak 15.
   cikke (1) bekezdésére,
   mivel:
   (1)     Az (EU) 2019/1021 rendelet végrehajtja a környezetben tartósan megmaradó szerves
           szennyező anyagokról szóló Stockholmi Egyezmény3 (a továbbiakban: az Egyezmény)
           és a nagy távolságra jutó, országhatárokon átterjedő levegőszennyezésről szóló 1979.
           évi egyezményhez csatolt, a környezetben tartósan megmaradó szerves szennyező
           anyagokról szóló jegyzőkönyv4 (a továbbiakban: a Jegyzőkönyv) szerinti uniós
           kötelezettségvállalásokat.
   (2)     Az Egyezmény B. mellékletében („Korlátozás”) szerepel azon vegyi anyagok
           jegyzéke, amelyek gyártását, felhasználását, behozatalát és kivitelét az Egyezményben
           részes valamennyi félnek korlátoznia kell az említett mellékletben felsorolt bármely
           elfogadható célra és/vagy kifejezett mentességre figyelemmel.
   (3)     Az Egyezmény részes feleinek konferenciája az Egyezmény 8. cikkének (9) bekezdése
           alapján a kilencedik ülésén úgy határozott, hogy módosítja az Egyezmény B.
           mellékletét a perfluoroktán-szulfonsav (PFOS), annak sói és a perfluoroktán-szulfonil-
           fluorid (PFOSF) vonatkozásában meghatározott elfogadható célok és kifejezett
           mentességek tekintetében. A részes felek konferenciája úgy határozott, hogy a PFOS,
           annak sói és a PFOSF tekintetében a fémbevonatokhoz (keményfémbevonatok)
           kizárólag zártkörű rendszerekben történő felhasználásra vonatkozó elfogadható célt
           kifejezett mentességre módosítja.
   (4)     A PFOS, annak sói és a PFOSF fémbevonatokhoz (keményfémbevonatok) kizárólag
           zártkörű rendszerekben történő felhasználására vonatkozó elfogadható cél kifejezett
           mentességre történő módosítása azzal jár, hogy a felek a mentességet a szóban forgó
           módosítás hatálybalépésétől számított legfeljebb öt évig alkalmazhatják. A mentesség
           a felek konferenciájának döntésével egy fél kérésére és az adott felhasználás
           folyamatos szükségességének indoklása alapján további öt évvel meghosszabbítható.
           Következésképpen az (EU) 2019/1021 rendelet I. mellékletének A. részében a
   2
           HL L 169., 2019.6.25., 45. o.
   3
           HL L 209., 2006.7.31., 3. o.
   4
           HL L 81., 2004.3.19., 37. o.
HU                                                   3                                            HU
 ---pagebreak---            perfluoroktán-szulfonsavra és annak származékaira (PFOS) vonatkozó bejegyzést
           módosítani kell, hogy tükrözze az Egyezmény szerinti kötelezettségeket.
   (5)     Az (EU) 2019/1021 rendeletet ezért ennek megfelelően módosítani kell,
   ELFOGADTA EZT A RENDELETET:
                                               1. cikk
   Az (EU) 2019/1021 rendelet I. melléklete e rendelet mellékletének megfelelően módosul.
                                               2. cikk
   Ez a rendelet az Európai Unió Hivatalos Lapjában való kihirdetését követő huszadik napon
   lép hatályba.
   Ez a rendelet teljes egészében kötelező és közvetlenül alkalmazandó valamennyi tagállamban.
   Kelt Brüsszelben, -án/-én. 2020.6.9.
                                                a Bizottság részéről
                                                elnök
                                                Ursula VON DER LEYEN
HU                                                4                                            HU
 ---documentbreak---                          EURÓPAI
                         BIZOTTSÁG
                                                Brüsszel, 2020.6.9.
                                                C(2020) 3639 final
                                                ANNEX
                                    MELLÉKLET
                                    a következőhöz:
    A BIZOTTSÁG (EU) …/... FELHATALMAZÁSON ALAPULÓ RENDELETE
      az (EU) 2019/1021 európai parlamenti és tanácsi rendelet I. mellékletének a
   perfluoroktán-szulfonsavra és annak származékaira (PFOS) vonatkozó bejegyzés
                          tekintetében történő módosításáról
HU                                                                                HU
 ---pagebreak---                                           MELLÉKLET
   Az (EU) 2019/1021 rendelet I. mellékletének A. részében a negyedik oszlopban
   („Félkésztermék-felhasználásra vonatkozó kifejezett mentesség vagy egyéb feltételek”) a
   perfluoroktán-szulfonsavra és annak származékaira (PFOS) vonatkozó bejegyzés alatt a 4.
   pont a következőképpen módosul:
   1.      az első bekezdés helyébe a következő szöveg lép:
   „4. Ha a környezetbe kibocsátott anyag mennyiségét a lehető legkisebbre mérséklik, a gyártás
   és a forgalomba hozatal [e módosító rendelet hatálybalépésének napja + 5 év]-ig megengedett
   a nem dekoratív, kemény króm(VI)-bevonathoz alkalmazott párátlanítószerek zártkörű
   rendszerekben történő felhasználása céljából. Feltéve, hogy azok a tagállamok, amelyekben
   PFOS-t használnak, [e módosító rendelet hatálybalépésének időpontja + 4 év]-ig jelentést
   tesznek a Bizottságnak a PFOS felszámolása terén elért előrehaladásról, és indokolják a
   felhasználás folytatásának szükségét, a Bizottság [e módosító rendelet hatálybalépésének
   időpontja + 5 év]-ig felülvizsgálja a PFOS-ra vonatkozó eltérés legfeljebb öt évvel történő
   meghosszabbításának szükségességét.”;
   2.      a harmadik bekezdést el kell hagyni.
HU                                               1                                              HU